# Javier Artiñano Ansorena

Javier Artiñano Ansorena (Montes de Oca, San José, Costa Rica, 1942 - Madrid, Espanya, 4 de juliol de 2013) va ser un escenògraf, dissenyador de vestuari i director artístic espanyol.

## Biografia

Javier Artiñano Ansorena va néixer s Costa Rica l'any 1942. Els seus pares eren uns emigrants espanyols. Després de viure al país centreamericà, es va traslladar a Espanya als sis anys. Va cursar el batxillerat a la ciutat de Santander i després es va instal·lar a Madrid, on va atendre la Reial Acadèmia de Belles Arts de Sant Ferran i posteriorment a l'escola d'Arts Decoratives.
L'any 1968, es va unir al grup teatral Los Goliardos. El seu primer treball professional ho va realitzar juntament amb ells i va consistir a dissenyar el vestuari per a l'obra La hora de la fantasia, de la dramaturga italiana Anna Bonacci. Tres anys més tard, en 1971, va debutar com figurinista cinematogràfic a Las Melancólicas, de Rafael Moreno Alba. Així mateix, va treballar per primera vegada com figurinista de televisió amb el telefilm espanyol Juan soldado l'any 1973.
Artiñano també va treballar com a actor en diverses pel·lícules: La marrana (1992), Pesadilla para un rico (1996) i La conjura de El Escorial (2008). No obstant això, els papers que va interpretar en tots aquests films van ser secundaris.
Va morir a Madrid, a causa del càncer que l'havia obligat a retirar-se de la seva activitat professional.

## Premis
### Premis Goya

| Millor disseny de vestuari | 1986 | Dragon Rapide | Nominat |
| Millor disseny de vestuari | 1987 | A los cuatro vientos | Nominat |
| Millor disseny de vestuari | 1987 | El bosque animado | Guanyador |
| Millor disseny de vestuari | 1988 | Jarrapellejos | Nominat |
| Millor direcció artística | 1989 | Esquilache | Guanyador |
| Millor dissey de vestuari | 1991 | El rey pasmado | Guanyador |
| Millor dissey de vestuari | 1992 | El maestro de esgrima | Guanyador |
| Millor dissey de vestuari | 1996 | Libertarias | Nominat |
| Millor dissey de vestuari | 1998 | La hora de los valientes | Nominat |
| Millor dissey de vestuari | 2000 | Lázaro de Tormes | Guanyador |
| Millor dissey de vestuari | 2001 | Juana la Loca | Guanyador |
| Millor dissey de vestuari | 2008 | La conjura de El Escorial | Nominat |
* L'any 2010, es va fer amb el Premi Ricardo Franco, lliurat durant el Festival de Màlaga de Cinema Espanyol.

## Referències

* ↑ «Javier Artiñano - Biografía». Efedata. [Consulta: 5 juliol 2013].
* ↑ «Javier Artiñano Ansorena». My heritage. Arxivat de l'original el 13 de març de 2016. [Consulta: 5 juliol 2013].
* 1 2 Agencia EFE. «Muere el escenógrafo Javier Artiñano». El Mundo, 04-07-2013. [Consulta: 5 juliol 2013].
* 1 2 Rosana Torres. «Fallece el figurinista Javier Artiñano». El País, 04-07-2013. [Consulta: 5 juliol 2013].
* ↑ «"La marrana" - Full cast and crew» (en anglès). Internet Movie Database. [Consulta: 5 juliol 2013].
* ↑ «"Pesadilla para un rico" - Full cast and crew» (en anglès). Internet Movie Database. [Consulta: 5 juliol 2013].
* ↑ «"La conjura de El Escorial" - Full cast and crew» (en anglès). Internet Movie Database. [Consulta: 5 juliol 2013].
* ↑ «Premios obtenidos por Javier Artiñano» (en anglès). Internet Movie Database. [Consulta: 5 juliol 2013].